
                  REPUBLIKA HRVATSKA                                                                  BJELOVARSKO-BILOGORSKA ŽUPANIJA                                 
                    OPĆINA SIRAČ 
              OPĆINSKO VIJEĆE
_____________________________________                            

KLASA: 240-01/26-01/1                                                                                                      
URBROJ: 2103-17-01-26-31
Sirač, 01.09.2026.
Na temelju članka 17. stavka 1. alineja 3. Zakona o sustavu civilne zaštite (»Narodne novine«,broj 82/15, 118/18, 31/20, 20/21 i 114/22), članka 41. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (»Narodne novine«, 66/21) i članka i članka 32. Statuta Općine Sirač (»Županijski glasnik Bjelovarsko - bilogorske županije«, broj 19/09, 06/10, 03/13, 01/18, 03/21), na prijedlog Općinskog načelnika, po prethodnoj suglasnosti Ministarstva unutarnjih poslova, Ravnateljstva civilne zaštite, Područne službe civilne zaštite Bjelovar, (KLASA: 240-05/26-04/24, URBROJ: 511-01-391-26-2 od 04. kolovoza 2026. g.), Općinsko vijeće Općine Sirač na svojoj 14. sjednici održanoj dana 01. rujna 2026. godine, donosi: 
O D L U K U

o određivanju pravnih osoba od interesa za sustav civilne zaštite

Općine Sirač

Članak 1. 

Ovom Odlukom određuju se pravne osobe od interesa za sustav civilne zaštite na području Općine Sirač s ciljem priprema i sudjelovanja u aktivnostima radi smanjenja rizika od katastrofa, pružanja brzog odgovora na prijetnje i opasnosti nastanka te ublažavanja posljedica katastrofa i velikih nesreća.

Pravnom osobom od interesa za sustav civilne zaštite na području Općine Sirač određuje se:

1. „KOMUS“ javna ustanova za obavljanje komunalnih djelatnosti, Sirač,

2. KRAJCER d.o.o., Sirač,

3. Deming d.o.o., Sirač,

4. „Rambousek“ obrt za prijevoz i trgovinu, Sirač
Evidencija pravnih osoba u sustavu civilne zaštite vodi se u skladu s Pravilnikom o vođenju evidencija pripadnika operativnih snaga sustava civilne zaštite (»Narodne novine«, broj 75/16) te su pravne osobe dužne dostaviti podatke Općini Sirač. 

Članak 2.

Pravne osobe iz članka 1. ove Odluke dio su operativnih snaga sustava civilne zaštite Općine Sirač te obavljaju sljedeće utvrđene zadaće u sustavu civilne zaštite: 

1. „KOMUS“ javna ustanova za obavljanje komunalnih djelatnosti, Sirač – asanacija terena (uporaba radnih strojeva), provedba ostalih aktivnosti: održavanje nerazvrstanih cesta, održavanje javnih površina, održavanje građevina javne odvodnje oborinskih voda, održavanje groblja, održavanje čistoće javnih površina, usluge ukopa.

2. KRAJCER d.o.o. Sirač – asanacija terena (uporaba radnih strojeva – građevinskih strojeva), prijevoz materijalnih i kulturnih dobara, roba i radnog materijala.

3. Deming d.o.o., Sirač – asanacija terena (uporaba radnih strojeva), prijevoz materijalnih i kulturnih dobara, roba i radnog materijala.

4. „Rambousek“ obrt za prijevoz i trgovinu, Sirač – asanacija terena (uporaba radnih strojeva – građevinarskih strojeva), prijevoz materijalnih i kulturnih dobara, roba i radnog materijala

Članak 3.

Općina Sirač podmiriti će pravnoj osobi iz članka 1. ove Odluke stvarno nastale troškove djelovanja ljudskih snaga i materijalnih resursa u provedbi mjera i aktivnosti u sustavu civilne zaštite, a isto  će se regulirati narudžbenicom.
Članak 4.
Pravna osoba iz članka 1. ove Odluke dio je operativnih snaga sustava civilne zaštite Općine Sirač i dužna je izraditi Operativni plan temeljem članka 36. stavak 1. Zakona o sustavu civilne zaštite (»Narodne novine« broj 82/15, 118/18, 31/20, 20/21 i 114/22.). Jedan primjerak Operativnog plana, pravna osoba iz članka 1. ove Odluke dostavit će Općini Sirač.
Članak 5.
Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite Općine Sirač (KLASA: 240-01/22-01/1, URBROJ: 2103-17-01-22-32, od 30.11.2022. godine).

Članak 6.

Ova odluka stupa na snagu osam dana od dana objave u »Županijskom glasniku Bjelovarsko – bilogorske županije«.

                                                                         Predsjednik:  







           _______________________








                                                                                                     (Tomislav Petrušić, univ.spec.admin.sanit)                                         

